Krino (družka Danaa)

Krino alebo Krinó (Krino/iný prepis: Krinó) je v gréckej mytológii družka líbyjského kráľa Danaa.Apollodoros, Bibliotheca, 2,1,5.

Krino bola družka líbyjského kráľa Danaa a matka jeho dcér, Kallidyky, Oimy, Kelainy a Hyperippy. Danaos mal päťdesiat dcér, dvanásť z nich mal so svojou manželkou Polyxou a ostatné s inými manželkami a družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, otca poslúchli všetky a bohovia ich preto odsúdili na večný trest nosiť v podsvetí do deravého suda vodu.

 Referencie a bibliografia 

Kategória:Postavy gréckej mytológie